Pesedistul Eugen Teodorovici, fost ministru al Fondurilor Europene, a avut un dialog halucinant cu Robert Turcescu, marti seara, la TVR1, in emisiunea "Romania 9". Intrebat de Robert Turcescu ce diploma are, Teodorovici a recunoscut senin ca are o o diploma de la Academia Nationala de Informatii, dar nu stie in ce fiindca nu "a trecut vreodata pe acolo", nu stie de ce a primit-o, dar crede cu tarie ca o merita. "Mi-au dat-o, a fost un master sau curs postuniversitar, nu stiu ce o fi fost! -Dar de ce v-au dat diploma aia?; - Probabil ca merit", un fragment din dialogul celor doi.

Intrebat de moderator daca ii stie pe cei din servicii infiltrati prin institutii, Eugen Teodorovici a raspuns ca nu, dar ca "ii banuieste, ii simte". Mai mult, a sustinut el, atunci cand era ministru a cerut schimbarea celor care faceau informarile, pe care ii recunoaste si dupa cum scriu, iar "multi dintre ei scriu prostii".



Teodorovici este interpelat de Robert Turcescu:



Turcescu: Ma uimeste dl Orlando Teodorovici. Pai nu aveti si dvs o intersectie cu baietii aia din servicii?

Teodorovici: Eu personal?

Turcescu: Da. N-ati trecut pe la scoala lor pe-acolo?

Teodorovici: Eu am o diploma de la Academie...

Turcescu: Care Academie?

Teodorovici: Pai spuneti dvs, ati fost cel mai perspicace. Vedeti ca v-ati dat de gol, cum ati muscat din capcana...

Turcescu: Ce diploma?

Teodorovici: Pe trei luni de zile, este un curs postuniversitar.

Turcescu: Dar care Academie?

Teodorovici: O academie, nu stiu cum ii zice... Academia de...

(intervine cineva: Academia Nationala de Informatii a SRI)

Turcescu: Asa!

Teodorovici: Am o diploma de master sau ce este el, curs postuniversitar, unde nu am fost nici macar o data.

Turcescu: Pai si cum ati luat diploma?

Teodorovici: Nu stiu, intrebati-i pe cei care mi-au dat diploma.

Turcescu: Pai de ce v-ati dus sa o luati?

Teodorovici: Nu, mi s-a adus, nici macar n-am luat-o eu. Mi s-a dat, da, pur si simplu.

Turcescu: Dar de ce v-au dat diploma aia?

Teodorovici: Probabil ca merit.

Moderator: Dar cine v-a contactat sa va dea o diploma?

Teodorovici: Nu, diploma a venit la finalul acelor trei luni de zile. La care, recunosc, eu n-am fost.

Turcescu: Eu stiu cazuri zeci, poate sute, precum cel al dlui Teodorovici.

Teodorovici: Dom'le, au primit altii livrete militare fara sa fie in armata...